ཚོགས་བསྡུས་ནི༔ རཾ་ཡཾ་ཁཾ༔ ཨོཾ་ཨཱཿཧཱུྃ༔འདོད་ཡོན་ལོངས་སྤྱོད་ཚོགས་སུ་བཤམས༔ མ་དང་མཁའ་འགྲོའི་ཚོགས་ལ་འབུལ༔ མཁའ་འགྲོའི་དགྱེས་ པ་བསྐང་གྱུར་ཅིག༔ སྡོམ་གསུམ་བཅས་འགལ་མཐོལ་ལོ་བཤགས༔ ཉམས་པ་བདུན་ལྡན་དགྲ་བགེགས་བསྒྲལ༔ གཟུགས་ཕུང་ཌཱཀྐིའི་ཞལ་དུ་སྟོབས༔ ཡེ་ཤེས་མཁའ་འགྲོའི་ཐུགས་དམ་བསྐང༔ ཚིམས་ནས་བདེ་བས་དངོས་གྲུབ་སྩོལ༔ ལྷག་གཏོར་བཞེས་ལ་ཕྲིན་ལས་སྒྲུབས༔ བར་ཆད་མི་མཐུན་ཕྱོགས་ཀུན་ཟློག༔ རིག་པ་འཛིན་པའི་སྐྱེས་བུ་རྣམས༔ མཛད་པ་ཕྲིན་ལས་རྒྱས་པར་ཤོག༔ བསྟན་འཛིན་སྐྱེས་བུའི་སྐུ་ཚེ་ལ༔ འཕྲལ་རྐྱེན་མཁའ་འགྲོའི་སུན་མ་ཟློག༔ ཕུན་ཚོགས་ཕྱོགས་ལས་རྣམ་རྒྱལ་ཤོག༔ དེང་ནས་བཟུང་སྟེ་བྱང་ཆུབ་བར༔ མཁའ་སྤྱོད་མ་དང་འབྲལ་མེད་ཤོག༔ ཐུགས་བསྐྱེད་མཛད་པ་ཕྲིན་ལས་ཀུན༔ འགྲོ་བའི་དོན་ཆེད་འབྱུང་བར་ཤོག༔ ཕ་མར་གྱུར་བའི་འགྲོ་བ་རྣམས༔ མཁའ་སྤྱོད་དབང་མོས་རྗེས་བཟུང་ནས༔ དྷུ་མ་ཐ་ལར་འཁོད་པར་ཤོག༔ འཁོད་ནས་འགྲོ་བའི་དོན་བྱས་ནས༔ ཁྱེད་དང་སྐལ་བ་མཉམ་པར་ཤོག༔ ཁམས་གསུམ་འཁོར་བ་དོང་སྤྲུགས་ནས༔ རྔ་ཡབ་གླིང་དུ་བགྲོད་གྱུར་ཅིག༔ བདག་ཅག་ཐུགས་བསྐྱེད་སྨོན་འགྲུབ་ནས༔ དགེ་ མཚན་ལྡན་པའི་ཤིས་པ་སྩོལ༔ ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ ཞེས་པ་འདིའང་ཀརྨ་མཁའ་
སྤྱོད་ཆོས་ཀྱི་དབང་མོའི་ཆོས་སྐལ་དུ་རྟེན་འབྲེལ་དུས་བབ་ཀྱི་གནད་དང་ལྡན་ཕྱིར་ཁོ་མོ་འོད་གསལ་ཡེ་ཤེས་དབང་མོས་དག་པར་ཕབས་པའོ།། དགེའོ།།